

# REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADONAČELNIK

KLASA:620-01/13-01/12

URBROJ: 2186/12-02/02-13-2

Ivanec, 22.10.2013.

 Na temelju članka 64. Statuta Grada Ivanca („ Službeni vjesnik Varaždinske županije“ br. 21/09,12/13, 23/13- pročišćeni tekst) Gradonačelnik Grada Ivanca , donosi slijedeći

Z A K LJ U Č A K

 Utvrđuje se prijedlog Izmjena i dopuna Programa javnih potreba u sportu Grada Ivanca u 2013. godini, te se dostavlja Gradskom vijeću na razmatranje i usvajanje.

GRADONAČELNIK

Milorad Batinić, dipl.ing.

#

 

REPUBLIKA HRVATSKA

VARAŽDINSKA ŽUPANIJA

 GRADONAČELNIK

KLASA: 620-01/13-01/12

URBROJ: 2186/012-02/02-13-01

Ivanec, 2013.

 Na temelju članka 74. Zakona o športu ( „Narodne novine“ br. 71/06, 150/08 i **124/10,124/11,** 86/12, 94/13) i članka 35. Statuta Grada Ivanca („ Službeni vjesnik Varaždinske županije „ br. 21/09,12/13,23/13-pročišćeni tekst) Gradsko vijeće Ivanec na sjednici, održanoj 2013.g., donosi

IZMJENE PROGRAMA JAVNIH POTREBA U SPORTU

GRADA IVANCA ZA 2013. GODINU

# I.

U Programu javnih potreba u sportu Grada Ivanca za 2013. godinu ( Službeni vjesnik Varaždinske županije br. 53/12) točka I. mijenja se i glasi:

RASPODJELA SREDSTAVA ZA SPORT

Grad Ivanec financijskim sredstvima iz Proračuna sufinancira sportsku djelatnost. Programom javnih potreba u sportu Grad Ivanec iskazuje svoje opredjeljenje u ovoj djelatnosti, te osigurava za djelatnost sporta ukupni iznos od **1.518.956,56** hrvatskih kuna.

Za financiranje programa, aktivnosti, poslova i djelatnosti u sportu od značaja su za Grad Ivanec, koja se sukladno članku 76. stavak 5. Zakona o športu i izdvajaju na račun Zajednice sportskih udruga Grada Ivanca, koji skrbi o realizaciji i ostvarenju programa , a iznose za 2013. godinu **683.500,00** kuna.

Za financiranje školskih sportskih klubova i udruga koje nisu obuhvaćene u prethodnom stavku osiguravaju se sredstva u visini od **20.000,00** kuna koje se realiziraju u skladu s zaključkom nadležnog upravnog odjela i Odlukom o izvršavanju proračuna Grada Ivanca.

Financijska sredstva u visini od **815.456,56** hrvatskih kuna osiguravaju se za izgradnju i održavanje sportskih objekata, za programsko korištenje sportskih objekata od strane udruga na proračunskim pozicijama i realiziraju u skladu s odlukama nadležnih tijela i Odlukom o izvršavanju proračuna Grada Ivanca.

II.

U točki V. u stavku 1. alineja 1. mijenja se i glasi:

* Zone sporta i rekreacije na području grada – projektna dokumentacija -10.000,00 kn
* Zona sporta i rekreacije „Jezera“ Ivanec ( projekt „Trim staze“ – 50.000,00 kn

U točki V. u stavku 2. alineja 4. mijenja se i glasi:

* uređenje sportskih igrališta – 515.456,56 kn

III.

Ovaj Izmjene Programa objaviti će se u Službenom vjesniku Varaždinske županije.

# PREDSJEDNIK GRADSKOG

# VIJEĆA IVANEC

Edo Rajh, dipl.oec.

Obrazloženje

uz Izmjene Program javnih potreba u sportu Grada Ivanca za 2013. godinu

Uz ove Izmjene programa daju se obrazloženja dijelova programa koji su obuhvaćenim izmjenama:

SPORTSKI OBJEKTI

Cilj: omogućiti odvijanje sportskih aktivnosti sportskim klubovima i udrugama koji djeluju na području Grada Ivanca unutar Zajednice sportskih udruga.

Zakonska osnova: Zakon o športu ( „Narodne novine“ br. 71/06, 150/08 i **124/10, 124/11,** 86/12, 94/13**)**

Opis: Športskim građevinama smatraju se uređene i opremljene površine i građevine u kojima se provode športske djelatnosti, a koje osim općih uvjeta propisanih posebnim propisima za te građevine zadovoljavaju i posebne uvjete u skladu s odredbama ovoga Zakona.
Obzirom da Grad Ivanec osim otvorenih igrališta i objekata koji se koriste kao pomoćni objekti, nema u vlasništvu javnu športsku građevinu kojom smatraju se građevine koje su u vlasništvu Republike Hrvatske, odnosno u vlasništvu jedinica lokalne i područne (regionalne) samouprave te se trajno koriste u izvođenju programa javnih potreba u športu, potrebno je osigurati prostor za odvijanje aktivnosti u sportskoj dvoreni srednje škole, za čiji najam su namijenjena sredstva u programu javnih potreba u sportu.

|  |  |  |
| --- | --- | --- |
| PROGRAM | PLAN 2013. | IZMJENE PLANA 2013. |
| Zona sporta i rekreacije-projektna dokum. | 20.000,00 | 10.000,00 |
| Zona sporta i rekreacije „Jezera“ projekt | 80.000,00 | 50.000,00 |
| Uređenje sportskih igrališta | 135.000,00 | 515.456,56 |

Izmjene su predložene u skladu sa realiziranim sredstvima, zaključenim ugovorima o uslugama i radovima na sportskim objektima.

Upravni odjel za

opće poslove i društvene djelatnosti